EkBass/fiwiki-20250220-pages-articles huggingface dataset:
Osmo Vuoristo

Osmo Jalmari Vuoristo (13. helmikuuta 1929 Helsinki – 11. helmikuuta 2011 Helsinki) oli Suomen kansallismuseon johtaja, oppiarvoltaan filosofian tohtori.Sihvo, Pirkko: Museonjohtaja teki myös kansatieteellisiä dokumentteja: Filosofian tohtori Osmo Vuoristo. (Muistokirjoitus.) Helsingin Sanomat 5.3.2011, s. C 11. Artikkelin verkkoversio. ==Henkilöhistoria== Vuoriston puoliso vuodesta 1954 oli lehtori Edit Helena Korpinen. Vuoristo tuli ylioppilaaksi 1949 ja valmistui filosofian kandidaatiksi 1960 ja lisensiaatiksi 1977. Filosofian tohtoriksi hän väitteli 1978. Uransa alkuvuosina 1955–1958 Vuoristo toimi Pohjois-Karjalan museon hoitajana. Hän perehtyi Länsi-Uudenmaan ja Lounais-Hämeen kansankulttuuriin tehdessään opiskeluaikana seuduille rakennusinventointimatkoja ja työskennellessään kotiseutuyhdistyksen toiminnanjohtajana. Vuodesta 1958 hän työskenteli Muinaistieteellisen toimikunnan (vuodesta 1972 Museovirasto) palveluksessa ja vastasi muun muassa Seurasaaren ulkomuseosta. Vuoristo sai nimityksen Helsingin yliopiston kansatieteen dosentiksi 1979. Vuodet 1979–1992 hän oli Kansallismuseon osastonjohtaja. Vuoristo osallistui kolmentoista kansatieteellisen dokumenttielokuvan tekoon suunnittelijana, käsikirjoittajana ja ohjaajana. Hänen kirjallisiin julkaisuihinsa kuuluu Antiikkikirja (1964), josta on julkaistu 15. uudistettu painos vielä 2000-luvulla. ==Teokset== * Suomalaiset haarikka-astiat. (Väitöskirja.) Kansatieteellinen arkisto, 29. Suomen muinaismuistoyhdistys, 1978. . ISBN 951-9056-29-7. * Heinonen, Jorma – Vuoristo, Osmo: Antiikkikirja. Tammi, 1964. (15. uud. p. 2001. ISBN 951-30-4847-0) ==Lähteet== Luokka:Suomalaiset museonjohtajat Luokka:Suomalaiset etnologit Luokka:Suomalaiset tietokirjailijat Luokka:Suomalaiset elokuvakäsikirjoittajat Luokka:Suomalaiset elokuvaohjaajat Luokka:Vuonna 1929 syntyneet Luokka:Vuonna 2011 kuolleet
Kesäorjanlaakeri

Kesäorjanlaakeri eli kesälaakeri (Ilex verticillata) on Pohjois-Amerikan itäosista kotoisin oleva monivuotinen, kesävihanta, kaksikotinen pensas, joka kuuluu orjanlaakereiden sukuun ja orjanlaakerikasvien heimoon. == Ulkonäkö ja koko == Kesäorjanlaakeri on 1–5 metrin korkuinen, sileäkuorinen pensas, jolla on pystyt, harmaat haararangat ja siirottavat, tummanvihreät tai -harmaat haarat. Nuorilla yksilöillä haararanka on harva- ja lyhytkarvainen. Lehdet ovat ruodilliset ja varrella kierteisesti ja niissä on hyvin pienet korvakkeet. Lehtilapa on 4–6 senttimetriä pitkä, leveänpuikea tai pitkänpyöreä, sahahampainen tai toissahainen sekä suippotyvinen ja ‑kärkinen. Se on alta karvainen ainakin suonia myöten. Kesäorjanlaakeri kukkii touko–heinäkuussa ja kantaa hedelmää heinäkuusta seuraavaan kevääseen. Sen kukinto on 2–3 millimetrin pituinen hankaviuhko, johon pienet, yksineuvoiset kukat ovat kiinnittyneet yksittäin tai pareittain. Hedekukat ovat 4–8-lukuisia ja emikukat 6–8-lukuisia. Kukissa on lyhyt perä ja vihertävä teriö. Hedelmä on monisiemeninen, punainen tai punaoranssi luumarja, joka on läpimitaltaan 6–8 millimetriä. Siemen on vaaleanruskea, 2 millimetriä leveä, 4 millimetriä pitkä ja kapean soikion muotoinen. Siemeniä levittävät linnut ja ne alkavat itää 1–3 vuoden kuluttua maahan joutumisesta. == Levinneisyys == Kesäorjanlaakeri on laajimmalle levinnyt orjanlaakerilaji Pohjois-Amerikassa. Se on kotoisin mantereen itäosista, missä sen levinneisyysalue ulottuu pohjoisessa Quebeciin ja Newfoundlandiin ja etelässä Floridaan. == Elinympäristö == Kesäorjanlaakeri kasvaa hemiboreaalisella ja temperaattisella vyöhykkeellä, mereisissä tai lievästi mantereisissa olosuhteissa. Se viihtyy keskiravinteisissa korvissa, soistuneissa metsissä, märillä niityillä ja märissä pensaikoissa. == Lähteet == == Aiheesta muualla == * Arboretum Mustila: Kesälaakeri (Ilex verticillata) * Suomen Lajitietokeskus: Kesäorjanlaakeri – Ilex verticillata * ITIS: Ilex verticillata * United States Department of Agriculture (USDA): Ilex verticillata Luokka:Orjanlaakerit
Pikku Pietarin piha

Pikku Pietarin piha on Simo Puupposen eli Aapelin kirjoittama romaani vuodelta 1958. Tarinaan heijastuvat sisällissodan tapahtumat ja vankileirit, sillä tapahtumaympäristönä on puutalokortteli pikkukaupunki Kuopiossa 1920-luvulla. Alkoholiongelmat ovat mukana kuvassa. Surullinen tarina on kuitenkin samalla lohdullinen. Päähenkilönä, jonka kautta tapahtumat suodattuvat, on äitinsä vastikään menettänyt Pietari. Pietarin isä torikauppias Jormalainen löytää kuitenkin perheeseen uuden äitihahmon. Karoliina huolehtii perheestä, mutta hänkin häviää Pietarin elämästä. Silloin Pietari on kuitenkin jo kasvanut surusta vahvaksi.Suupohja.fiSimo Puupponen, Kuopio.fi Kirjan esikuvana on Puupposen oma lapsuuden asuinympäristö, myös henkilöhahmot ovat peräisin samasta ympäristöstä. Kirjan pohjalta on tehty elokuva Pikku Pietarin piha (1961), jonka on ohjannut Jack Witikka. Siitä on tehty myös näytelmäsovitus, jota esitetään paljon kesäteattereissa.Skenet.fi Valkeakosken kaupunginteatterissa esitettiin kaudella 2018–2019 romaanista muokattu näytelmä. Sen ohjasi Minna Kangas. ==Lähteet== Luokka:Suomalaiset lastenkirjat Luokka:Vuoden 1958 kirjat
Murderlive

Murderlive on grindcore-yhtye Rotten Soundin live-DVD, joka on julkaistu vuonna 2004 levymerkillä Spinefarm Records. ==Kappaleet== #Vacuumworks, Pardubice, Tšekki, 2002 #Seeds* #Doom* #Günther, Leiden(NL), 2002 #Void** #Revenge** #Lies* #Strongman* #Alco-Zombie, Calais(FRA), 2002 #Iq** #Drain** #Q On Tour, Calais(FRA), 2002 #Suffer 2.0 */** #Obey** #Perfection** #Controlled Mind #G On Tour, Trutnov(CZ), 2002 #Insane** #Chainsaw Is God* #Targets* #K On Tour, Torgau(GER), 2003 #Corporate @#%$** #Disinterest** #Stages** #T On Tour, Near Berlin(GER), 2003 #Walking Corpse* #Reek Of Putrefaction* #Burning Underwear, Pardubice(CZ), 2002 ** FROM TUSKA METALFEST, HELSINKI(FIN), 2003 *** FROM CLUB 25, VAASA(FIN), 2001 **** FROM PROVINSSIROCK, SEINÄJOKI(FIN), 2003 Bonusmateriaali * TARGETS, PROMO, 2002 * OBEY, K CLOSE-UP*** * DOOM, K CLOSE-UP*** * PERFECTION, K CLOSE-UP*** * DRUM SOLOS, FINLAND 2004 == Lähteet == ==Aiheesta muualla== * Luokka:Rotten Soundin albumit Luokka:Musiikki-DVD:t
Nick Foligno

Nicholas Foligno (s. 31. lokakuuta 1987 Buffalo, New York) on yhdysvaltalainen jääkiekkoilija, joka pelaa NHL-joukkue Chicago Blackhawksissa. Hän toimii joukkueen kapteenina. Folignolla on Minnesota Wildissa pelaava pikkuveli Marcus. Heidän isänsä on Mike Foligno. ==Ura== Foligno pelasi Yhdysvaltain nuorten jääkiekkoilijoiden kehitysohjelman joukkueessa kaudella 2003–2004. Tämän jälkeen hän siirtyi OHL-junioriliigaan Sudbury Wolvesin joukkueeseen, jota valmensi Nickin isä Mike Foligno. Hän pelasi seurassa kolme kautta. NHL- seura Ottawa Senators varasi Folignon ensimmäisellä kierroksella kesällä 2007. Foligno siirtyi Senatorsin organisaatioon kaudeksi 2007–2008 tehtyään seuran kanssa ensin tulokassopimuksen. Hän debytoi NHL:ssä lokakuussa 2007. Hän pelasi kauden AHL:ssä Binghamton Senatorsissa ja Ottawa Senatorsissa. Ensimmäisen NHL-maalinsa hän teki Montreal Canadiensia vastaan. Kaudesta 2012-2013 alkaen Foligno on pelannut Blue Jacketsin organisaatiossa. Vuoden 2015 ensimmäisenä päivänä hän teki joukkueen kanssa kuusivuotisen kauden 2020-2021 loppuun asti ulottuvan sopimuksen. Huhtikuussa 2021 Blue Jackets kauppasi Folignon Toronto Maple Leafsiin vaihdossa ensimmäisen kierroksen varausvuoroon vuoden 2021 varaustilaisuudessa ja neljännen kierroksen varausvuoroon vuoden 2022 varaustilaisuudessa. https://www.nhl.com/news/toronto-acquires-foligno-in-three-team-trade-with- columbus-and-san-jose/c-323539360?tid=278542340 Heinäkuussa 2021 Foligno teki vapaana agenttina Boston Bruinsin kanssa kaksivuotisen sopimuksen, jonka cap hit on 3,8 miljoonaa dollaria. https://www.nhl.com/bruins/news/boston-bruins- announce-free-agent-signings-and-transactions/c-325850554?sf248051742=1 Kesäkuussa 2023 Bruins kauppasi Folignon ja Taylor Hallin Chicago Blackhawksiin vaihdossa Ian Mitchelliin ja Alec Regulaan. https://www.tsn.ca/nhl/boston-bruins-trading-f-taylor-hall-to-chicago- blackhawks-1.1977690 Siirron jälkeen Foligno teki Blackhawksin kanssa yksivuotisen ja neljän miljoonan dollarin arvoisen sopimuksen. https://www.tsn.ca/nhl/chicago-blackhawks-sign-f-foligno-to-one-year-4m-deal- after-trade-1.1977948 Tammikuussa 2024 Foligno teki Blackhawksin kanssa kaksivuotisen ja yhteensä yhdeksän miljoonan dollarin arvoisen jatkosopimuksen. https://www.tsn.ca/nhl/chicago-blackhawks-sign-nick- foligno-36-to-two-year-9m-extension-1.2061680 Syyskuussa 2024 hänet nimettiin joukkueen kapteeniksi. == Lähteet == * === Viitteet === Luokka:Yhdysvaltalaiset jääkiekkoilijat Luokka:Chicago Blackhawksin pelaajat Luokka:Ottawa Senatorsin varaamat pelaajat Luokka:King Clancy Memorial Trophy -voittajat Luokka:Mark Messier Leadership Award -voittajat Luokka:Vuonna 1987 syntyneet Luokka:Elävät henkilöt
Coldworker / Deathbound

Coldworker / Deathbound on ko. yhtyeiden split-albumi, joka on julkaistu vuonna 2009. == Kappaleet == ;Coldworker # # ;Deathbound # * # == Kokoonpano == ;Deathbound * Kai Jaakkola – laulu * Petri Seikkula – kitara * Toni Pihlaja – bassokitara * Sami Latva – rummut ;Coldworker * Joel Fornbrant – laulu * Anders Bertilsson – kitara * Daniel Schröder – kitara * Oskar Pålsson – bassokitara * Anders Jakobson – rummut == Aiheesta muualla == * * Luokka:Deathboundin albumit Luokka:Coldworkerin albumit Luokka:Vuoden 2009 split-albumit
Steel Pulse

Steel Pulse on englantilainen roots reggae -yhtye. Se syntyi alun perin Handsworth Wood Boys School -nimisessä koulussa, Birminghamissa, jossa asuu paljon erityisesti jamaikalaisia maahanmuuttajia. Yhtyeen jäsenet ovat: *David Hinds (laulu, kitara) *Basil Gabbidon (s. Basil Glendon Gabbidon, 29. lokakuuta 1955, Buff Bay, Jamaika - kitara, laulu) *Ronald McQueen (basso) Hinds lauluntekijänä on aina ollut yhtyeen johtohahmo alkuaikojen Birminghamin yökerhokeikoista lähtien. Steel Pulse osallistui RAR (Rock Against Rasicm)-kampanjaan. Yhtye on muutenkin poliittisesti aktiivinen. Yhtyeen singlen Hold on (for Haiti) tuotot annetaan Haitin klinikoille. ==Albumeita== * Handsworth Revolution (1978) * Tribute to the Martyrs (1979) * Caught You (1980) * True Democracy (1982) * Earth Crisis (1984) * Babylon the Bandit (1986) Grammy Award Winner - Best Reggae Band * State of Emergency (1988) * Victims (1991) * Vex (1994) * Rage and Fury (1997) * African Holocaust (2004) * Mass Manipulation (2019) ==Joitakin tunnettuja kappaleita== *Ku Klux Klan (Handsworth revolution) *Stepping out (Earth Crisis) *Roller Skates (Earth Crisis) *Babylon the Bandit (Babylon the Bandit) ==Livealbumit== * Rastafari Centennial - Live In Paris (Elysee Montmartre) (1992) * Living Legacy (1998) ==Kokoelma-albumit== * Short Circuit: Live at the Electric Circus (1977) (one track - Makka Splaff) * Urgh! A Music War (1981) * Reggae Greats (1984) * Smash Hits (1993) * Rastanthology (1996) * Sound System: The Island Anthology (1997) * Ultimate Collection (2000) * 20th Century Masters: The Millennium Collection: The Best of Steel Pulse (2004) ==Aiheesta muualla== *Steel Pulse official website (englanniksi) Luokka:Brittiläiset reggaeyhtyeet
Pelikone.fi

Pelikone.fi on vuonna 2007 perustettu verkkopelisivusto, joka sisältää useita tuhansia verkkopelejä. Kuka vain voi lähettää sivustolle oman pelinsä, mutta kaikki pelit tarkistetaan ennen kuin ne julkaistaan virallisiksi peleiksi. Palvelun pelit käyttävät Adobe Flash - ja HTML5-teknologiaa. Sivustolla on myös mahdollisuus tunnuksen luomiseen, joka tuo lisäominaisuuksia. Kävijä, jolla ei ole tunnusta, voi ainoastaan pelata sivuston pelejä. Rekisteröityneet kävijät voivat myös kommentoida pelejä. Pelikone.fi ei ole pelkästään tarkoitettu pelisivustoksi. Rekisteröityneet käyttäjät voivat esimerkiksi tehdä oman avatarin tai kommentoida muiden profiileja, vastaanottaa ystävänpyyntöjä ja lähettää yksityisviestejä. Sivustolla on myös chatti ja foorumi, joissa voi keskustella. Poletit ovat Pelikoneessa käytössä olevaa virtuaalivaluuttaa. Virtuaalivaluuttaa voi ostaa verkkopankilla tai tekstiviestitse ja sitä voi käyttää Pelikoneen hahmoeditorissa sekä pelaamiseen.http://pelikone.fi/content/vanhemmille Sivuston viikoittainen kävijämäärä on noin 220 000 kävijää ja se on perustettu yhteistyössä Ilta- Sanomien kanssa. == Lähteet == == Aiheesta muualla == * Pelikone.fi Luokka:Selainpelisivustot
Urpo Huhtanen

Urpo Huhtanen (6. elokuuta 1935 Nurmijärvi – 1. helmikuuta 2011 Mäntyharju) oli suomalainen kuvataiteilija ja graafikko. Hän teki keskeisen uransa kirjankuvittajana WSOY:llä, suunnitteli paljon käyttögrafiikkaa ja myöhemmin laajensi ilmaisuaan myös maalaustaiteeseen.Kuolleet, Taidegraafikko Urpo Huhtanen. Helsingin Sanomat 2.3.2011, s. C9. Artikkelin verkkoversio. Huhtanen opiskeli 1952–1957 Taideteollisessa oppilaitoksessa graafista taidetta muun muassa Aukusti Tuhkan ja Onni Ojan johdolla. Hän toimi itse taideteollisen korkeakoulun graafisen linjan opettajana 1973–1975. Huhtanen suunnitteli WSOY:lla vuosina 1959–1975 kirjagraafikkona satoja kirjoja. Vapaaksi kuvittajaksi hän jäi 1976 ja kuvitti sen jälkeen muun muassa Lapin-aiheisia kirjoja, kuten Samuli Paulaharjun Tunturien yöpuolta. Lappi oli hänen kiinnostuksensa kohde jo poikavuosista lähtien. Vuonna 1985 hänelle myönnettiin valtion 15-vuotinen apuraha. Huhtanen suunnitteli Suomen kansallisoopperan logon ja ooppera- ja teatterijulisteita. ==Palkinnot ja tunnustukset== *15-vuotinen apuraha 1985 *Rudolf Koivu -palkinto 1977 *Vuoden kirjajuliste, 1 .palkinto 1975 *Vuoden teatterijuliste, 1. ja 2. palkinto ja kunniamaininta 1972 *Kansainvälinen kirjataiteen näyttely, Leipzig, pronssimitali ja kunniakirja 1971 *Scotsman- kirjagrafiikkakilpailu, Edinburgh, I palkinto 1966 == Teoksia == * Lapinkorpi (1963), yhdessä Mikko Kilven ja Martti Montosen kanssa * Porovuosi (1970) * Pikkaotsa (1983) * Tuuli kääntyy pohjoiseen (1988) ==Lähteet== Luokka:Suomalaiset kuvittajat Luokka:Suomalaiset graafiset suunnittelijat Luokka:Vuonna 1935 syntyneet Luokka:Vuonna 2011 kuolleet
P-Fenyleenidiamiini

p-Fenyleenidiamiini (C6H8N2) on aromaattinen diamiini. Ainetta käytetään väriaineiden valmistuksessa, hiusväreissä ja polymeeriteollisuudessa. Aineesta käytetään myös nimiä p-diaminobentseeni, 1,4-diaminobentseeni, 1,4-bentseenidiamiini ja p-aminoaniliini. p-Fenyleenidiamiini on m-fenyleenidiamiinin ja o-fenyleenidiamiinin isomeeri. ==Valmistus== p-Fenyleenidiamiinia valmistetaan useilla eri tavoilla. Tyypillisimmät ovat p-nitroaniliinin ja p-dinitrobentseenin pelkistäminen raudan tai vetykaasun avulla. Yhdistettä muodostuu myös p-diklooribentseenin ammonolyysillä eli käsittelemällä sitä ammoniakilla 210 °C:n lämpötilassa ja korotetussa paineessa. Tässä prosessissa katalyyttinä käytetään kupariyhdisteitä. Muita vaihtoehtoja ovat muun muassa aniliinin triatsiinijohdannaisen hajotus.Robert W. Layer :Amines, Aromatic, Phenylenediamines, Kirk-Othmer Encyclopedia of Chemical Technology, John Wiley & Sons, New York, 2001 Teoksen verkkoversio Viitattu 5.3.2011Robert A. Smiley: Phenylene- and Toluenediamines, Ullmann's Encyclopedia of Industrial Chemistry, John Wiley & Sons, New York, 2002 Teoksen verkkoversio Viitattu 5.3.2011 ==Käyttö== p-Fenyleenidiamiinista valmistetaan muun muassa atsoväriaineita. Se on myös osa eräissä hiusväreissä. Hiusten värjäys perustuu yhdisteen hapettuessa muodostuvaan kinoni-imiineihin, jotka reagoivat värivalmisteiden muiden ainesosien kanssa tuottaen värin. Polymeeriteollisuudessa sitä käytetään hapettumisenestoaineena ja näin parantamaan kumien kestävyyttä. Sillä on myös käyttöä vulkanointia kiihdyttävänä kemikaalina ja kuitujen valmistuksessa. Kestävää Kevlar-kuitua saadaan kondensoimalla p-fenyleenidiamiinia ja tereftaloyylikloridia ja lämpökestäviä polymeerejä saadaan yhdisteen ja pyromelliittihappodianhydridin reaktiossa. Yhdistettä ja sen johdannaisia käytetään myös värivalokuvien kehityksessä ==Turvallisuus== p-Fenyleenidiamiini on ärsyttävä ja myrkyllinen yhdiste. Yhdisteen nieleminen voi aiheuttaa pahoinvointia, oksentelua ja syanoosista aiheutuvaa kynsien ja ihon sinistymistä sekä allergista ihottumaa. p-Fenyleenidiamiini on yksi yleisimpiä hiusväriallergiaa aiheuttavista yhdisteistä. ==Lähteet== Luokka:Amiinit Luokka:Aromaattiset yhdisteet
Vöyrinkaupungin koulu

Vöyrinkaupungin koulu on vaasalainen peruskoulu Vöyrinkaupungin kaupunginosassa. Koulussa toimii perusopetuksen luokat 7-9. ==Lähteet== ==Aiheesta muualla== *Koulun kotisivut Luokka:Vaasan peruskoulut Luokka:Vöyrinkaupunki
Ice One Racing

Ice One Racing on suomalainen motocross-talli. Tallin on perustanut Formula 1 ja rallikuljettaja Kimi Räikkönen ja sen tallipäällikkönä toimii Antti Pyrhönen. Kuljettajina toimivat suomalaiset Toni Eriksson ja Ludde Söderberg. Talli käyttää nykyään Husqvarnan motocrosspyöriä. Aiemmin sillä on ollut käytössä Kawasaki ja KTM merkkisiä pyöriä. Vuonna 2011 talli ajoi Rallin MM- sarjassa Citroënilla. Talli osallistui kauden kilpailuihin lukuun ottamatta Meksikon, Sardinian ja Australian kilpailuja ja talli keräsi tallien pisteitä. Tallipäällikkönä toimi Benoit Nogier, kuljettajana toimi Kimi Räikkönen ja kartanlukijana Kaj Lindström. Räikkönen ajoi myös kaksi kilpailua NASCAR- sarjassa. Kaudella 2022 tallin väreissä kilpailee myös Kimin veljenpoika Justus Räikkönen. 16-vuotias Justus osallistuu Rallin SM- sarjaan SM5-luokassa, kartturinaan Mikael Korhonen. == Rallin MM-sarjan tulokset == (Tulosselitteet) Kausi Auto Moottori Renkaat Kuljettaja 1 2 3 4 5 6 7 8 9 10 11 12 13 Pisteet Sijoitus 2011 DS3 WRC Citroën SWE MEX POR JOR ITA ARG GRE FIN GER AUS FRA ESP GBR 48 NC 2011 DS3 WRC Citroën Kimi Räikkönen 8 7 6 7 9 6 WD Kesk. Kesk. Kesk. 48 NC ==Lähteet== == Aiheesta muualla == * Viralliset kotisivut Luokka:Rallin MM-sarjan tallit Luokka:Suomalaiset autourheilutallit Luokka:Motocross
Martina (albumi)

Martina on Martina Aitolehden 30. maaliskuuta 2011 julkaistu esikoisalbumi. Albumi ei ollut myyntimenestys, se ei noussut kertaakaan Suomen virallisen albumilistan 50:n myydyimmän albumin joukkoon. Albumin ensimmäisenä singlenä julkaistiin 9 Digits -niminen kappale. Single sai hyvin negatiivisen vastaanoton, eikä se noussut lainkaan single- tai latauslistalle. == Kappaleet == # # # # # # # # # # == Arvostelut == * Dome.fi: Dome.fi: Arvostelu ==Listasijoitukset== Lista Paras sijoitus Suomen virallinen albumilista – == Lähteet == Luokka:Vuoden 2011 esikoisalbumit Luokka:Suomalaiset popalbumit Luokka:Suomalaiset dance-albumit Luokka:Dance-pop-albumit
Rizon

Rizon on kesäkuussa 2002 perustettu viidenneksi suurin IRC-verkko.IRC Networks - Top 100 Verkolla on tutkitusti yli 20 000 samanaikaista käyttäjää. == Historia == Vuonna 2004 mIRCX ja Aniverse IRC-verkot kokivat palvelunestohyökkäyksen (DDoS), ja palvelut oli pakko sulkea, kunnes hyökkäykset loppuisivat. Tämä aiheutti noin 8 000-10 000 IRC käyttäjän muuttoa Rizoniin. Rizonin piti lisätä uusia palvelimia, jotka käsittelisivät uusia käyttäjiä. Tämän vaikutuksena myös Rizon altistui palvelunestohyökkäykselle. Palvelunestohyökkäykset toteutti Richard "Krashed" Roby. Myöhemmin FBI sai Robyn kiinni, ja hänet tuomittiin 18 kuukauden vankeuteen. == Lähteet == == Aiheesta muualla == * Rizon.net Luokka:IRC-verkot
Youssuf Mulumbu

Youssuf Mulumbu (s. 25. tammikuuta 1987 Kinshasa, Zaire, Kongon demokraattinen tasavalta) on kongolainen jalkapalloilija, pelipaikaltaan keskikenttäpelaaja. Hän edustaa Englannin valioliigassa pelaavaa Norwich Citya. ==Ura== Mulumbu pelasi juniorina ranskalaisessa Paris Saint-Germainissa vuodesta 2004. Hän nousi seuran edustusjoukkueeseen vuonna 2006 ja pelasi seurassa 13 ottelua Ligue 1:ssä. Hän pelasi myös lainalla Amiens SC:ssä 23 ottelua vuosina 2007–2008. Mulumbu siirtyi ranskalaisen median mukaan Englannin valioliigassa pelaavaan West Bromwich Albioniin tammikuun 2009 siirtorajan aikana. Helmikuussa lainasopimus varmistui. Siirto muuttui myöhemmin pysyväksi ja Albion tippui Mestaruussarjaan. Hän teki ensimmäisen maalinsa seuralle elokuussa 2009 Ipswich Townia vastaan. Kaudeksi 2010–2011 seura nousi takaisin Valioliigaan. Mulumbu kirjoitti sopimuksen Norwich Cityn kanssa heinäkuussa 2015 kun hänen sopimuksensa West Bromwichin kanssa umpeutui. Mulumbu edusti Ranskan nuorisomaajoukkueita. Vuodesta 2008 hän kuitenkin on päättänyt edustavansa Kongon demokraattisen tasavallan A-maajoukkuetta. Hän debytoi Kongon paidassa maaliskuussa 2008 Algeriaa vastaan. ==Lähteet== Luokka:Brazzavillenkongolaiset jalkapalloilijat Luokka:Vuonna 1987 syntyneet Luokka:Elävät henkilöt
Energia Libyassa

Energia Libyassa kuvaa Libyan energian ja sähkön tuotantoa ja kulututusta. Fossiiliset polttoaineet tuottavat 95% Libyan vientituloista ja 64% bruttokansantuotteesta. Vuonna 2021 kokonaisenergiasta 62% tuotettiin öljyllä, 34% maakaasulla ja vajaat 4% polttamalla biopolttoaineita ja jätteitä. Energiankulutus asukasta kohti vuonna 2022 oli 117,6 miljoonaa BTU:ta, maailman 195 valtion joukossa 38. suurinta. == Öljy == Libya tuottaa päivässä 1,2 miljoonaa barrelia raakaöljyä, ja kuluttaa jalostettua öljyä noin 230 000 barrelia päivässä. Sen tunnetut öljyvarat ovat 48 miljardia barrelia (2021). Öljyntuotantoa on käytetty kiristykseen Libyan toisen sisällissodan repimässä maassa. Levottomuudet ovat karkoittaneet ulkomaisia sijoittajia. Pääosa öljykentistä sijaitsee maan itäosassa, jota käytännössä hallitsee marsalkka Khalifa Haftar. ===Yritykset=== Italialainen Eni ja espanjalainen Repsol YPF ovat suurimmat öljyntuottajat. Muihin toimijoihin sisältyy BASF, Petrobras, Gazprom, Exxon Mobil, Pertamina (Indonesia), Nippon, Libyan valtion omistama Sirte Oil Company, BP, Hess (New York), Japan Petroleum Exploration Company Limited (Japex) ja Oil and Natural Gas Corporation (ONGC) (Intia). Eni tuotti 244 000 tynnyriä öljyä päivässä vuonna 2009 (noin 15 %).Libyan chaos thretens oil crisis Financial Times 23,2,2011 p.2 ===Öljyalueet=== Öljyalueisiin sisältyvät: Libyan chaos thretens oil crisis Financial Times 23,2,2011 p.2 * Ghadames * Sirte * Cyrenaica * Murzuq * Kufra == Maakaasu == Nykyisin (2022) Libya tuottaa vuodessa noin 12 miljardia kuutiometriä maakaasua, josta runsaat 9 miljardia menee kotimaiseen kulutukseen. Vientiin jää 2,6 miljardia kuutiometriä vuodessa. == Sähkö == Vaikka kaupungeissa sähköä on kaikille tarjolla, koko maan asukkaista vain 70% on sähköverkon piirissä. Käytännössä kaikki sähkö tuotetaan fossiilisilla polttoaineilla. Libyalla on kuitenkin suunnitelmia aurinkoenergian käyttöönottoon. == Energiantuotanto, tuonti ja hiilidioksidipäästöt == Energia LibyassaIEA Key energy statistics 2010 Key world energy statistics 2009 Key world energy statistics 2006 Väestö Prim. energia Tuotanto Vienti Sähkö CO2-päästö milj. TWh TWh TWh TWh Mt 2004 5,7 212 993 780 14 44 2007 6,2 207 1 181 971 24 43 2008 6,3 212 1 206 991 25 45 Mtoe = 11,63 TWh Mtoe = 11,63 TWh Mtoe = 11,63 TWh Mtoe = 11,63 TWh Mtoe = 11,63 TWh Mtoe = 11,63 TWh Mtoe = 11,63 TWh ==Katso myös== * Libyan energiapolitiikka == Lähteet == *
Dolly (elokuvatuotanto)

thumb|Kameravaunu Dolly on videokuvauksessa ja elokuvatuotannossa kamera-ajoon käytettävä apulaite, jonka tavoitteena on saada tasainen sivuttais- tai pystyliike. Pystyliikettä käytetään harvemmin. Tällä saadaan erittäin elokuvamainen liike. Dollyyn kuuluu yleensä vaunu ja parin metrin pituinen rata. Vaunu liikkuu tällä radalla pyörillä. Tiedosto:Dreharbeiten Leipzig 2.jpg|Kamera asennettuna kameravaunuun. Tiedosto:Dreharbeiten Leipzig 3.jpg|Kuvaaja istuu dolly-vaunun päällä. Tiedosto:Circular track.jpg|Ympyränmuotoinen rata. Tiedosto:AlamoFilming.jpg|Kuvausryhmä käytttää dollyä. Luokka:Elokuvateknologia
Antoinette Nana Djimou Ida

Antoinette Nana Djimou Ida (s. 2. elokuuta 1985 Douala, Kamerun) on ranskalainen moniottelija. Nana Djimou Ida oli seitsenottelun neljäs alle 20-vuotiaiden MM-kisoissa 2004, viides alle 23-vuotiaiden EM-kilpailuissa 2005 ja 21:s Göteborgin EM-kisoissa 2006. Vuonna 2007 hän oli viisiottelun 11:s Birminghamin sisäratojen EM-kisoissa 4355 pisteellä ja seitsenottelun seitsemäs alle 23-vuotiaiden EM-kisoissa 5970 pisteellä, mutta keskeytti Osakan MM-kisoissa. Vuonna 2008 hän oli seitsenottelun 18:s Pekingin olympialaisissa 6055 pisteellä, ja seuraavana vuonna hän voitti viisiottelun pronssia Torinon sisäratojen EM-kisoissa 4618 pisteellä sekä sijoittui seitsenottelun seitsemänneksi Berliinin MM-kisoissa 6323 pisteellä. Vuonna 2010 Nana Djimou oli viisiottelun viides Dohan sisäratojen MM-kisoissa 4618 pisteellä, mutta keskeytti Barcelonan EM-kisoissa. Ensimmäisen arvokisavoittonsa hän saavutti Pariisin sisäratojen EM-kisoissa 2011; viisiottelun kultaa tuli 4723 pisteellä. Daegun MM-kisoissa 2011 hän sijoittui kuudenneksi 6309 pisteellä. Hän voitti seitsenottelun Euroopan-mestaruuden Helsingissä 2012 ennätyspisteillään 6544. Lontoon olympialaisissa hän sijoittui neljänneksi ennätyspisteillään 6576. Göteborgin sisäratojen EM- kilpailuissa 2013 Nana Djimou Ida voitti kultaa 4666 pisteellä. Hän oli kahdeksas saman vuoden Moskovan MM-kilpailuissa pistein 6326. Hän voitti seitsenottelun Euroopan-mestaruuden Zürichissä 2014 pistein 6551. Prahan sisäratojen EM-kilpailuissa 2015 hän sijoittui viidenneksi. Hän sai hopeaa Amsterdamin EM-kilpailuissa 2016 pistein 6458. Rio de Janeiron olympialaisissa hän sijoittui 11:nneksi, Lontoon MM-kilpailuissa 2016 16:nneksi ja Birminghamin MM-hallikilpailuissa 2018 12:nneksi. ==Henkilökohtaiset ennätykset== Lähde: IAAF, Tilastopaja ;Ulkoradat *100 m: 11,78 (2008) *200 m: 24,36 (2011) *800 m: 2.15,22 (2014) *100 m aj: 12,96 (2012) *Korkeus: 183 (2011) *Pituus: 643 (2016) *Kuula: 16,17 (2016) *Keihäs: 57,27 (2012) *7-ottelu: 6576 (2012) ;Sisäradat *60 m: 7,51 (2011) *800 m: 2.18,09 (2011) *60 m aj: 8,11 (2010 & 2011) *Korkeus: 184 (2010) *Pituus: 644 (2009) *Kuula: 15,52 (2018) *5-ottelu: 4723 (2011, Ranskan ennätys)Sisäratojen EM-kisat 2011: viisiottelun tulokset ==Lähteet== ==Aiheesta muualla== * * Luokka:Ranskalaiset yleisurheilun moniottelijat Luokka:Vuonna 1985 syntyneet Luokka:Elävät henkilöt
Bagarmossenin metroasema

Bagarmossenin metroasema on maanalainen metroasema Tukholmassa Bagarmossenin kaupunginosassa. Se sijaitsee Skarpnäckin ja Kärrtorpin metroasemien välissä. Asema avattiin marraskuussa 1958, jolloin se toimi vihreän T17-linjan pääteasemana. Aiempi pinta-asema oli käytössä vuoteen 1994 asti, jolloin metrolinjaa jatkettiin Skarpnäckiin ja Bagarmosseniin rakennettiin uusi tunneliasema. Nykyisin vanhan aseman paikalla on kerrostaloja sekä aukio. == Lähteet == == Aiheesta muualla == Luokka:Tukholman metroasemat
Globenin metroasema

Globenin metroasema on metroasema Tukholmassa Ericsson Globen vieressä. Metroaseman vieressä on Tvärbananin asema. T-Centralenin metroasemalle kestää noin yhdeksän minuuttia Globenilta. Asemalta Slussenille on noin kolme kilometriä. Asema avattiin vuonna 1951 nimellä Slakthuset. Vuonna 1958 sen nimeksi tuli Isstadion vuonna 1955 valmistuneen Johanneshovs Isstadionin eli Hovetin mukaan. Nykyinen nimi on ollut käytössä vuodesta 1989, kun Globen avattiin. == Lähteet == == Aiheesta muualla == Luokka:Tukholman metroasemat
Petr Svoboda (yleisurheilija)

Petr Svoboda (s. 10. lokakuuta 1984 Třebíč) on tšekkiläinen pika-aitajuoksija. Svoboda karsiutui alle 18-vuotiaiden MM-kisoissa 2001 (pituushyppy 671 cm) sekä alle 20-vuotiaiden MM-kisoissa 2002 (100 m 10,79 s) ja 110 metrin aitajuoksu (keskeytti alkuerän). Madridin sisäratojen EM-kisoissa 2005 hän osallistui sen sijaan seitsenotteluun, mutta keskeytti. Vuonna 2007 hän karsiutui pika-aitojen välierissä Birminghamin sisäratojen EM-kisoissa (60 m aidat), kuten myös vuonna 2008 sekä Valencian sisäratojen MM-kisoissa (60 m aidat) että Pekingin olympialaisissa (110 m aidat). Seuraavana vuonna hän voitti 60 metrin aitojen pronssia Torinon sisäratojen EM-kisoissa ajalla 7,61 s ja sijoittui 110 metrin aitojen kuudenneksi Berliinin MM-kisoissa ajalla 13,38 s. Vuonna 2010 hän oli 60 metrin aitojen viides Dohan sisäratojen MM- kisoissa ajalla 7,58 s ja 110 metrin aitojen kuudes Barcelonan EM-kisoissa ajalla 13,57 s. Pariisin sisäratojen EM-kisoissa 2011 hän voitti 60 metrin aitojen kultaa ajalla 7,49 s. Vuoden 2011 EM-hallikilpailuiden jälkeen Svoboda ei kilpaillut kolmeen vuoteen lainkaan jalkavammojen vuoksi ja syyskuussa 2013 hän jo ilmoitti lopettavansa uransa, mutta hän kuitenkin palasi kilpailuihin seuraavana vuonna. Zürichin EM-kilpailuissa 2014 hän sijoittui viidenneksi ja Prahan EM-hallikilpailuissa 2015 kahdeksanneksi. Pekingin MM-kilpailuissa 2015 ja Rion olympialaisissa 2016 hän karsiutui välierissä. Sisäratojen EM- kilpailuissa Belgradissa 2017 Svoboda voitti pronssia 60 metrin aitajuoksussa ajalla 7,53. Hän karsiutui 60 metrin aitajuoksun välierissä MM- hallikilpailuissa 2018 ja 2022 sekä 110 metrin aitajuoksun alkuerissä Eugenen MM-kilpailuissa 2022. Svobodan 110 metrin aitojen ennätys on 13,27 s, jonka hän juoksi Prahassa 14. kesäkuuta 2010. 60 metrin aidoissa hänen ennätyksensä on Prahassa 27. helmikuuta 2010 juostu 7,44 s. Svoboda oli naimisissa seiväshyppääjä Jiřina Ptáčníkován kanssa vuosina 2012–2014. ==Lähteet== ==Aiheesta muualla== *Petr Svoboda sports-referencen tietokannassa Luokka:Tšekkiläiset pika-aitajuoksijat Luokka:Vuonna 1984 syntyneet Luokka:Elävät henkilöt
Course de l’espoir

Course de l'espoir on Kamerunvuorella käytävä juoksukilpailu. Kilpailun 38 kilometrin pituinen reitti kulkee vuoren huipulle ja takaisin alas. Kilpailu järjestettiin ensimmäisen kerran vuonna 1973. Juoksukilpailusta on tehty Volcanic Sprint -niminen dokumenttielokuva vuonna 2007. 19 kilpailuun osallistunutta juoksijaa loukkaantui pienten pommien räjähdyksiin vuoden 2023 kilpailun aikana.Nineteen athletes wounded after blasts at race in Cameroon == Lähteet == Luokka:Kamerunin urheilu Luokka:Kestävyysjuoksu
Nova Swing

Nova Swing on M. John Harrisonin vuonna 2006 ilmestynyt tieteisromaani. Teoksen on suomentanut Likelle vuonna 2008 Hannu Tervaharju. == Lähteet == == Aiheesta muualla == * Toni Jerrman: Hukassa neonvalojen loisteessa. Helsingin Sanomat 2.4.2008. * Jukka Halme: Nova Swing . Tähtivaeltaja 2.7.2008. Luokka:Englantilaiset tieteisromaanit Luokka:Vuoden 2006 kirjat
Nussbaum

Nussbaum, Nußbaum tai Nusbaum (saksaa, ’pähkinäpuu’) voi viitata muun muassa seuraaviin asioihin: *Nußbaum, paikkakunta Saksan Rheinland-Pfalzissa *Zum Nußbaum, historiallinen majatalo Berliinin Nikolaiviertelissä ==Sukunimi== * Adam Nussbaum (s. 1955), yhdysvaltalainen muusikko * Felix Nussbaum (1904–1944), saksalainen taiteilija * Horst Nußbaum (s. 1940), saksalainen jalkapalloilija, säveltäjä ja musiikintuottaja * Johann Nepomuk von Nussbaum (1829–1890), saksalainen kirurgi * Martha Nussbaum (s. 1947), yhdysvaltalainen filosofi
Elonmerkit

Elonmerkit () on M. John Harrisonin vuonna 1997 ilmestynyt romaani. Teoksen on suomentanut Likelle vuonna 2007 Hannu Tervaharju. == Aiheesta muualla == * Toni Jerrman: Elämän valtatielle eksyneet vaeltajat. Helsingin sanomat 4.5.2007. * Markku Soikkeli: Uuden vuosituhannen geenimuunneltu nainen. Satakunnan kansa 2007. * Oskari Rantala: Ihmismielten pimeät galaksit. Kiiltomato.net 2.6.2007. Luokka:Englantilaiset tieteisromaanit Luokka:Englantilaiset romaanit Luokka:Vuoden 1997 kirjat
Eilisen mystinen sydän

Eilisen mystinen sydän () on M. John Harrisonin vuonna 1992 ilmestynyt romaani. Teoksen on suomentanut Likelle vuonna 2005 Einari Aaltonen. == Lähteet == == Aiheesta muualla == * Luokka:Englantilaiset fantasiaromaanit Luokka:Englantilaiset romaanit Luokka:Vuoden 1990 kirjat
Derek Forbort

Derek Forbort (s. 4. maaliskuuta 1992 Duluth, Minnesota, Yhdysvallat) on yhdysvaltalainen jääkiekkopuolustaja, joka pelaa Boston Bruinsin organisaatiossa. Vuoden 2010 NHL:n varaustilaisuuden isäntäjoukkue Los Angeles Kings varasi hänet ensimmäisellä kierroksella 15. pelaajana. Forbort on isokokoinen puolustaja, jonka vahvuuksia ovat liike ja kiekollinen peli. Häntä verrataan Buffalo Sabresin Tyler Myersiin. ==Ura== ===Seuraura=== Forbort kävi lukion Duluth East High Schoolissa, jonka jälkeen hän pelasi kaudet 2008–2009 ja 2009–2010 Yhdysvaltain alle 18-vuotiaiden maajoukkueen mukana, lähinnä USHL:ää. Forbort siirtyi kaudeksi 2010–2011 Pohjois-Dakotan yliopistojoukkueeseen. ===Maajoukkueura=== Forbort pelasi alle 20-vuotiaiden MM-kilpailuissa vuosina 2011 ja 2012, joista ensimmäinen turnaus päättyi pronssiin. Hän pelasi myös alle 18-vuotiaiden MM-kilpailuissa vuonna 2010 voittaen maailmanmestaruuden. ==Tilastot== 2008–2009 US NTDP USHL 9 1 5 6 10 – – – – – 2009–2010 US NTDP USHL 26 4 10 14 26 – – – – – 2010–2011 Univ. of North Dakota NCAA 38 0 15 15 26 – – – – – JMM 6 0 0 0 0 2011–2012 Univ. of North Dakota NCAA 35 2 11 13 28 – – – – – JMM 3 0 2 2 0 2012–2013 Univ. of North Dakota NCAA 42 4 13 17 22 – – – – – Manchester Monarchs AHL 6 0 1 1 0 4 0 0 0 4 2013–2014 Manchester Monarchs AHL 74 1 16 17 42 3 0 0 0 0 2014–2015 Manchester Monarchs AHL 67 4 11 15 52 19 0 6 6 12 2015–2016 Ontario Reign AHL 40 2 8 10 40 13 0 2 2 0 Los Angeles Kings NHL 14 1 1 2 17 – – – – – 2016–2017 Los Angeles Kings NHL 82 2 16 18 54 – – – – – 2017–2018 Los Angeles Kings NHL 78 1 17 18 49 – – – – – 2018–2019 Los Angeles Kings NHL 81 2 12 14 52 – – – – – 2019–2020 Los Angeles Kings NHL 13 0 1 1 4 – – – – – Ontario Reign AHL 5 1 0 1 5 – – – – – Calgary Flames NHL 7 0 0 0 0 10 1 1 2 2 2020–2021 Winnipeg Jets NHL 56 2 10 12 35 8 1 0 1 0 2021–2022 Boston Bruins NHL 76 4 10 14 48 7 1 0 1 12 2022–2023 Boston Bruins NHL 54 5 7 12 23 7 0 1 1 19 2023–2024 Boston Bruins NHL 35 0 4 4 17 3 0 0 0 0 Providence Bruins AHL 2 0 0 0 2 – – – – – 9 kautta yhteensä NHL 496 17 78 95 299 35 3 2 5 33 6 kautta yhteensä AHL 194 8 36 44 141 39 0 8 8 16 ==Lähteet== * * ===Viitteet=== Luokka:Yhdysvaltalaiset jääkiekkoilijat Luokka:Boston Bruinsin pelaajat Luokka:Los Angeles Kingsin varaamat pelaajat Luokka:Vuonna 1992 syntyneet Luokka:Elävät henkilöt
Ventforet Kōfu

Ventforet Kōfu () on jalkapalloseura Kōfun kaupungista Japanista. Joukkue pelaa J. Leaguen 1. divisioonassa, maan korkeimmalla sarjatasolla. == Saavutukset == * Pääsarjatasolla parhaimmillaan neljäs (1998) ==Entisiä pelaajia== * * * * * * * * * * == Aiheesta muualla == * Seuran kotisivut Luokka:Japanilaiset jalkapalloseurat Luokka:Vuonna 1965 perustetut urheiluseurat Luokka:Yamanashin prefektuuri
Hanna Erikson

Hanna Erikson (aiemmin Brodin, s. 2. kesäkuuta 1990) on ruotsalainen maastohiihtäjä, joka kilpailee enimmäkseen sprinttikisoissa. Nuorten MM- kilpailuissa Erikson saavutti 2008 hopeaa viestissä, 2009 hopeaa sprintissä ja viestissä sekä pronssia yhdistelmäkilpailussa ja 2010 kultaa sprintissä sekä pronssia viidellä kilometrillä ja viestissä. Oslon MM-kilpailuissa 2011 hän oli sprintissä kymmenes. Maastohiihdon maailmancupissa Erikson kilpaili ensimmäisen kerran Falunissa maaliskuussa 2009. Parhaimmillaan hän on sijoittunut maailmancupin yksittäisessä kilpailussa toiseksi Otepään perinteisen hiihtotavan sprintissä kaudella 2010–2011. Tour de Skillä 2013–2014 hän voitti Oberhofin vapaan hiihtotavan sprintin. == Lähteet == Luokka:Ruotsalaiset maastohiihtäjät Luokka:Vuonna 1990 syntyneet Luokka:Elävät henkilöt
Vissel Kobe

Vissel Kobe () on jalkapalloseura Kōben kaupungista Japanista. Joukkue pelaa J. Leaguen 1. divisioonassa, maan korkeimmalla sarjatasolla. == Saavutukset == * Paras sijoitus J. Leaguessa kymmenes (1999, 2007 ja 2008) ==Entisiä pelaajia== * * * * * * * * * * * * * * * * * * * * * * * * * * * * * * * * * * * * * * * * * * * == Aiheesta muualla == * Seuran kotisivut Luokka:Japanilaiset jalkapalloseurat Luokka:Vuonna 1966 perustetut urheiluseurat Luokka:Kōbe
Nəsimi

Seyid Əli İmadəddin Nəsimi (noin 1369 – 1417 Aleppo) oli azerbaidžanilainen runoilija. Seyid İmadəddin, kirjailijanimeltään Nəsimi, kasvoi käsityöläisyhteisössä. Hän opiskeli teologiaa, logiikkaa, matematiikkaa ja tähtitiedettä sekä kierteli eri puolilla Lähi-itää. Nəsimi kuului šiialaiseen hurufiittien lahkoon, jonka mukaan jumaluus ilmenee ihmisessä. Hänet teloitettiin harhauskoisena elävältä nylkemällä. Nəsimi tunnetaan ensimmäisen suuren azerinkielisen runokokoelman eli divaanin tekijänä. Hän loi myös persiankielisen divaanin sekä joukon arabiankielisiä runoja. Teoksissaan hän arvostelee yhteiskunnallista epäoikeudenmukaisuutta ja uskonnollista ahdasmielisyyttä sekä vetoaa totuuteen ja järkeen. Tärkeällä sijalla ovat myös sufilaiset aiheet. ==Lähteet== == Aiheesta muualla == Luokka:Suufit Luokka:Azerbaidžanilaiset runoilijat Luokka:Harhaopista teloitetut Luokka:1360-luvulla syntyneet Luokka:Vuonna 1417 kuolleet
Keltasiilikäs

thumb|upright 1.1| Rhyparia purpurata - ♂ \- △ Keltasiilikäs (Rhyparia purpurata) on siilikkäisiin kuuluva, kirkkaanvärinen perhoslaji. Se on suvun Rhyparia ainoa laji. == Koko ja ulkonäkö == Melko kookas perhoslaji, jonka siipiväli vaihtelee 36-52 mm. Etusiivet ovat likaisenkeltaiset ja niissä on viisi siiven poikki kulkevaa riviä epäsäännöllisen muotoisia, harmaita tai rusehtavia täpliä. Takasiivet ovat pohjaväriltään purppuranpunaiset ja niissä on laajoja, tummia laikkuja. Takasiiven reuna on koiraalla keltainen ja naaraalla punainen.http://www2.nrm.se/en/svenska_fjarilar/r/rhyparia_purpurata.htmlhttp://www.leps.it/indexjs.htm?SpeciesPages/RhypPurpur.htm Toukka on tummanharmaa ja sen kylvissä on vaalita laikkuja. Karvoitus on selkäpuolella tummanruskeaa, kyljissä kellanvalkoista.http://www.kolumbus.fi/silvonen/lnel/a/rhypurpu.htm http://aramel.free.fr/INSECTES13ter-5%27.shtml Täysikasvuinen toukka on 45-50 mm pitkä. == Levinneisyys ja lentoaika == Keltasiilikkään levinneisyysalue ulottuu Pohjois-Espanjasta Keski-Euroopan poikki Turkkiin ja edelleen Keski- Aasian ja Etelä-Siperian läpi Japaniin asti. Pohjoismaissa keltasiilikästä tavataan vakituisesti vain Suomessa. Suomessa levinneisyysalue kattaa etelärannikon. Aikuiset perhoset lentävät kesä-heinäkuun vaihteessa.http://www.insects.fi/Lepidoptera/Arctiidae/Rhyparia/purpurata/Rhyparia%20purpurata.htm == Elinympäristö ja elintavat == Keltasiilikäs elää avoimilla ja lämpimillä paikoilla. Aikuiset perhoset ovat aktiivisia ympäri vuorokauden. Ne lepäävät korkealla kasvillisuuden joukossa ja lähtevät herkästi lentoon. Etenkin koiraat voivat lentää hämärässä valolle.Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s. 398–400 Naaras munii useita satoja munia, jotka se asettaa pieninä ryhminä kasvin alaosan lehtien alapinnoille. Toukka talvehtii ja koteloituu alkukesästä heinikon joukkoon tekemänsä vaalean kotelokehdon sisään. Suomen lajiston uhanalaisarvioinnissa vuodelta 2010 se on luokiteltu silmälläpidettäväksi (NT)Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki.. == Ravintokasvi == Toukka on polyfagi ja kelpuuttaa ravinnokseen monet eri kasvilajit. == Lähteet == == Aiheesta muualla == * Suomen Perhoset: Keltasiilikäs *lepiforum.de Luokka:Siilikkäät
Mirzə Şəfi Vazeh

Mirzə Şəfi Vazeh (1796 Gəncə – 28. marraskuuta 1852 Tbilisi) oli azerbaidžanilainen runoilija, kansanvalistaja ja opettaja. Mirzə Şəfi, kirjailijanimeltään Vazeh, syntyi kaanin hoviarkkitehdin perheeseen. Hän sai uskonnollisen koulutuksen madrasassa, opiskeli persialaista ja arabialaista kirjallisuutta sekä opetti kalligrafiaa Gəncəssä. Yksi hänen oppilaistaan oli tuleva kirjailija Mirzə Fətəli Axundov. Vuonna 1840 Vazeh muutti Tbilisiin, jossa hän työskenteli azerin ja persian kielen opettajana. Tbilisissä hän perusti ”Viisaiden kerho” -nimisen kirjallisuussalongin ja tutustui venäläisiin, georgialaisiin ja azerbaidžanilaisiin kirjailijoihin, filosofeihin ja valistusmiehiin sekä saksalaiseen kirjailijaan ja orientalistiin Friedrich von Bodenstedtiin. Vazeh on perinteisen azerbaidžanilaisen ja persialaisen runouden edustaja. Hänen tuotantonsa käsittää romanttista rakkauslyriikkaa sekä feodaaliyhteiskuntaa ja uskonnollista ahdasmielisyyttä arvostelevia satiirisia runoja. Hän laati myös azerirunouden antologian ja azerbaidžanilais-venäläisen sanakirjan. Friedrich Bodenstedt julkaisi Vazehin runoja kirjassaan Tausend und ein Tag im Orient (”Tuhat ja yksi päivää itämailla”, 1849) ja kokoelmassa Lieder des Mirza Schaffy (”Mirzə Şəfin lauluja”). Teokset herättivät laajaa huomiota ja ne käännettiin useille Euroopan kielille. Myöhemmin Bodenstedt väitti kirjoittaneensa runot itse. Todellisuudessa Bodenstedtin kirjat käsittävät Vazehin sekä muiden azerbaidžanilaisten ja persialaisten runoilijoiden käännöksiä. ==Lähteet== ==Aiheesta muualla== * Kratkaja literaturnaja entsiklopedija Luokka:Azerbaidžanilaiset runoilijat Luokka:Opettajat Luokka:Vuonna 1796 syntyneet Luokka:Vuonna 1852 kuolleet
Yokohama F. Marinos

Yokohama F. Marinos () on jalkapalloseura Jokohaman kaupungista Japanista. Joukkue pelaa J. Leaguen 1. divisioonassa, maan korkeimmalla sarjatasolla. Se on voittanut Japanin mestaruuden viidesti ja Keisarin cupin kuudesti. Aasian cup-voittajien cupin seura on voittanut kahdesti. == Historia == Seura perustettiin vuonna 1973 Nissan Motors FC –nimisenä. Vuonna 1992 seura muuttui Yokohama Marinos –nimiseksi itsenäiseksi jalkapalloseuraksi. Vuonna 1999 Marinos ja toinen paikallinen seura, Yokohama Flügels, yhdistyivät nykyiseksi Yokohama F. Marinos –seuraksi. Fuusioon suivaantuneet Flügelsin kannattajat perustivat Yokohama FC:n. == Saavutukset == * Aasian cup-voittajien cupin voittaja 1991–1992 ja 1992–1993 * Japanin mestari 1988–1989, 1989–1990, 1995, 2003, 2004, 2019 ja 2022 * Keisarin cupin voittaja 1983, 1985, 1988, 1989, 1991, 1992 ja 2013 * Japanin liigacupin voittaja 1988, 1989, 1990 ja 2001 ==Entisiä pelaajia== * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * == Aiheesta muualla == * Seuran kotisivut Luokka:Japanilaiset jalkapalloseurat Luokka:Vuonna 1972 perustetut urheiluseurat Luokka:Jokohama
Pastellikaupunki

Pastellikaupunki () on M. John Harrisonin vuonna 1971 ilmestynyt romaani. Teoksen on suomentanut Leena Peltonen.Tenhunen, Eeva-Liisa: Pastellikaupunki. Aikakone (1996). Viitattu 8.4.2017. == Lähteet == == Aiheesta muualla == * Morgan, Cheryl: Viriconium Lives. Emerald City toukokuu 1999. * Owen, John D.: Viriconium: Fantasy Masterworks 7. Infinity plus 14.9.2000. Luokka:Englantilaiset tieteisromaanit Luokka:Vuoden 1971 kirjat
The Quest – haastaja

The Quest – haastaja () on vuonna 1996 ensi-iltansa saanut yhdysvaltalainen toimintaelokuva. Elokuvan on ohjannut Jean-Claude Van Damme ja käsikirjoittanut Steve Klein ja Paul Mones. Pääosissa näyttelivät Jean-Claude Van Damme, Roger Moore ja James Remar. Taistelukohtausten koreografiasta vastasivat Van Dammen lisäksi Steven Lambert ja Peter Malota. Suomessa elokuvan ensi-ilta esiteltiin Nelosella 28. huhtikuuta 2001.Quest, The (1996) Elonet. Viitattu 5.3.2011 ==Juoni== Vuonna 1920 Yhdysvalloissa Chris Dubois on pikkurikollinen, joka sotkeutuu ganstereiden liiketoimintaan ja joutuu tämän myötä salamatkustajaksi asesalakuljettajien laivalle. Laivan mukana Dubois ajautuu Aasian merille, jossa Lordi Dobbs ottaa hänet huostaansa luvaten viedä hänet takaisin Yhdysvaltoihin. Sitä vastoin Lordi Dobbs myykin Duboisin Khaolle, joka opettaa miehelle saarellaan thainyrkkeilyä. Puoli vuotta myöhemmin Dubois lähetetään tappelemaan Bangkokin syrjäisille areenalle. Matkalla hän kohtaa uudelleen vanhat tutut Lordi Dobbsin, sekä naistoimittajan Carrien ja raskaansarjan mestarin Maxie Devinen. Nelikko matkaa Tiibettiin osallistuakseen turnaukseen ja varastamaan puhtaasta kullasta tehdyn lohikäärme-patsaan. == Rooleissa == ==Tuotanto== Elokuvan kuvaukset käytiin pääosin Thaimaassa, Bangkokissa ja Phuketissa. Elokuvan tekeminen kesti noin kuusi kuukautta ja muun muassa Khanin roolissa esiintynyt Abdel Qissi työskenteli elokuvan parissa kolme kuukautta, jonka aikana hän kuvasi kolme tappelua. Viimeinen lopputappelu kuvattiin noin 10–13 päivän verran. ==Palkinnot== ===Ehdokkuudet=== *Golden Reel (1997) **Elokuvamusiikin leikkaaminen: David Bondelevitch ==Lähteet== Luokka:Vuoden 1996 yhdysvaltalaiset elokuvat Luokka:Yhdysvaltalaiset toimintaelokuvat
Davis Cup 2011

Davis Cup 2011 oli 100:s miesten maajoukkueiden välinen tennisturnaus. Davis Cupin maailmanlohkossa pelasi 16 joukkuetta ja yli sata joukkuetta otti osaa maanosalohkoihin. Hallitsevana mestarina turnaukseen lähti Serbia. Turnauksen voitti Espanja, joka päihitti loppuottelussa Argentiinan. ==Maailmanlohko== == Lähteet == * * Luokka:Davis Cup Luokka:Vuoden 2011 tennis
Ağdam

Ağdam () on kaupunki Azerbaidžanissa. Se sijaitsee Karabahvuorten juurella 362 kilometriä Bakusta länteen. Kaupunki on virallisesti Ağdamin piirin keskus. Vuodesta 1993 lähtien se oli armenialaisten miehittämä. ==Historia== thumb|vasen|Ağdamin moskeija. Ağdam on perustettu 1700-luvun puolessavälissä. Vuonna 1828 siitä tuli kaupunki. Neuvostoaikana siellä oli rautatieasema, elintarvike- ja metalliteollisuutta, keskiasteen oppilaitoksia ja teatteri. Kaupunki tunnettiin mustan pörssin keskuksena. Asukkaita oli vuoden 1989 väestönlaskennan mukaan 28 000 henkeä. Armenialaiset valtasivat Ağdamin Vuoristo-Karabahin sodan aikana heinäkuussa 1993. Väestön paettua kaupunki ryöstettiin ja tuhottiin järjestelmällisesti. Sen harvoja säilyneitä rakennuksia on vuosina 1868–1870 rakennettu moskeija. Myöhemmin Ağdam oli lähes asumaton rauniokaupunki. Se kuului kansainvälisesti tunnustamattoman Vuoristo-Karabahin tasavallan luomaan puskurivyöhykkeeseen. Marraskuussa 2010 tasavallan hallitus nimesi Ağdamin Aknaksi ja liitti sen osaksi Askeranin kaupunkia. Vuonna 2010 siellä oli noin 360 asukasta. Ağdam luovutettiin takaisin Azerbaidžanille vuoden 2020 sodan jälkeen 20. marraskuuta. Kaupungista tuli sodan jälkeen yksi alueen jälleenrakennushankkeen keskipisteistä. Valtio on aloittanut esimerkiksi uusien asuin- ja teollisuusalueiden rakennuttamisen. ==Lähteet== == Aiheesta muualla == Luokka:Ağdamin piirikunta Luokka:Azerbaidžanin kaupungit Luokka:Aavekaupungit
Baijerin kieli

Baijerin kieli (Boarisch) on indoeurooppalaisen kielikunnan germaanisen kieliryhmän länsigermaaniseen haaraan kuuluva kieli. Sitä puhutaan laajasti Baijerin ja Itävallan alueella, ja se on lähellä saksaa. == Lähteet == == Aiheesta muualla == Luokka:Baijeri Luokka:Germaaniset kielet Luokka:Saksan kielet Luokka:Itävallan kielet
Taru Nyman

Taru Nyman (s. 1968) on suomalainen laulaja. Hän on alkuperäiseltä koulutukseltaan luokanopettaja ja on valmistunut Jyväskylän yliopistosta vuonna 1993. Nyman on tullut tunnetuksi säveltäjä Kaj Chydeniuksen laulujen esittäjänä. He ovat yhdessä tehneet äänilevyt "Tyttö ja tanssiva karhu", "Vaikka kaikki näkisivät lävitseni" sekä "Vain hiljaisella on korvat kuulla". Taru Nyman laulaa myös muutamilla muilla Kaj Chydeniuksen äänilevyillä ja säveltäjä itse pitää Nymania tärkeänä tulkitsijanaan. Nyman ja Chydenius ovat konsertoineet yhdessä syksystä 2000 lukien. Nyman oli keskeisessä osassa Kaj Chydeniuksen 70-vuotiskonserteissa Finlandia-talossa 15. ja 16. marraskuuta 2009 sekä 75-vuotiskonsertissa Finlandia-talossa 12. lokakuuta 2014 . Chydenius mainitsee Nymanin useaan otteeseen kirjassaan Muistin juuri (Otava 2009). == Aiheesta muualla == * Kaj Chydeniuksen nettisivu Luokka:Suomalaiset laulajat Luokka:Vuonna 1968 syntyneet Luokka:Elävät henkilöt
Kuu on julma

Kuu on julma () on Robert A. Heinleinin vuonna 1966 ilmestynyt tieteisromaani. Teoksen on suomentanut Kirjayhtymälle vuonna 1987 Matti Kannosto.Kuun on julma, Kirjasampo.fi, viitattu 19.2.2025 == Vastaanotto == Toni Jerrman arvioi Tähtivaeltaja-lehdessä 1987 teoksen olevan helppo ja kelpo lukuromaani, Heinleinin kirjaksi kiintoisa. Kirja on saanut vuonna 1967 Hugo-palkinnon ja vuonna 1983 Prometheus Hall of Fame -palkinnon. == Lähteet == == Aiheesta muualla == * Russ Allbery: The Moon is a Harsh Mistress. 1.10.2005. * Josh Wimmer: Heinlein’s The Moon Is A Harsh Mistress Goes Dismayingly Easy On Its Characters. io9.com 2.5.2010. * Jo Walton: A self-aware computer and a revolution on the moon . Tor.com 15.10.2010. Luokka:Yhdysvaltalaiset tieteisromaanit Luokka:Vuoden 1966 kirjat Luokka:Robert A. Heinlein